Source: https://ekonomika.pravda.sk/firmy-a-trhy/clanok/542703-ekologicka-tesla-nemecky-sud-zablokoval-tovaren-tesly-pri-berline/?utm_source=pravda&utm_medium=box-sidebar-links&utm_campaign=mostread
Timestamp: 2020-04-03 09:29:42+00:00
Document Index: 3730339

Matched Legal Cases: ['súd ', 'súd ', 'súd ', 'Súd ', 'súd ', 'súd ']

Zelení aktivisti cez súd zablokovali továreň Tesly pri Berlíne - Firmy a trhy - Ekonomika - Pravda.sk
Prvý závod Tesly v Európe má vyrábať pol milióna elektrických áut ročne. Správny súd v Berlíne prípravné práce na žiadosť ochranárskeho združenia Zelená Liga Brandenbursko predbežným opatrením zastavil.
Nemecký súd v nedeľu predbežne zakázal automobilke Tesla pokračovať v prípravných prácach na výstavbe jej závodu neďaleko Berlína. Súd vyhovel žiadosti ochranárskeho združenia Zelená Liga Brandenbursko, podľa ktorého môže plánovaný závod ohroziť kvalitu pitnej vody a spôsobiť ďalšie škody na životnom prostredí.
Vydanie predbežného opatrenia bolo nevyhnutné, nakoľko v opačnom prípade by Tesla práce dokončila v najbližších dňoch, uviedol súd vo vyhlásení. Nižší súd minulý týždeň firme povolil pokračovať vo výrube stromov a úpravách terénu na mieste, kde má stáť plánovaná továreň. Ochranári sa proti tomuto rozhodnutiu odvolali.
Americký výrobca elektromobilov Tesla minulý mesiac uviedol, že vo svojom budúcom závode pri Berlíne plánuje vyrábať pol milióna vozidiel. Podľa firemných dokumentov chce automobilka v Grünheide produkovať vozidlá Model 3 a Model Y a tiež „budúce modely“. Prvý závod Tesly v Európe má montovať celé elektromobily a produkovať aj batérie. Tesla plánuje uvedenie do prevádzky v júli 2021.
#závod #Tesla #EÚ #ekológia
Tesla čaruje na burze, automobilka má hodnotu 100 miliárd USD
pred mesiacom novacan
Ju neporazí,pretože ona nerobí nič čo by
Keby som sa v budúcnosti reikarnoval…
martinkristoff 03. 04. 2020
gumurin 03. 04. 2020